CELEX: 62006FO0114
Language: fi
Date: 2007-10-17 00:00:00
Title: Virkamiestuomioistuimen määräys (toinen jaosto) 17 päivänä lokakuuta 2007. # Amerigo Liotti vastaan Euroopan yhteisöjen komissio. # Virkamiehet - Henkilöstö - Ylennys - Tutkittavaksi ottaminen. # Asia F-114/06.

VIRKAMIESTUOMIOISTUIMEN MÄÄRÄYS(toinen jaosto)
      
      17 päivänä lokakuuta 2007
      Asia F-114/06
      Amerigo Liotti
      vastaan
      Euroopan yhteisöjen komissio 
      Henkilöstö – Virkamiehet – Ylennys – Merkitsemättä jättäminen ylennettyjen virkamiesten luetteloon – Vuoden 2005 ylennyskierros – Etusijapisteet – Ansiot – Virkaikä – Lainvastaisuusväite – Tutkittavaksi ottaminen
      Aihe: EY 236 ja EA 152 artiklan nojalla nostettu kanne, jossa Amerigo Liotti vaatii virkamiestuomioistuinta kumoamaan vuoden 2005
         ylennyskierroksella ylennettyjä virkamiehiä koskevan luettelon siltä osin kuin kantajan nimeä ei ole tässä luettelossa ja
         toissijaisesti kumoamaan päätöksen, jossa on määrätty häntä koskevien etusijapisteiden antamisesta kyseisen ylennyskierroksen
         yhteydessä.
      
      Ratkaisu: Kanne jätetään osittain tutkimatta, koska sen tutkimisen edellytykset eivät selvästi täyty, ja hylätään osittain selvästi
         perusteettomana. Asianosaiset vastaavat omista oikeudenkäyntikuluistaan.
      
      Tiivistelmä
      Henkilöstö – Kanne – Virkamiehelle vastainen toimi – Ylennyskomitean ehdotus etusijapisteiden myöntämisestä – Ehdotus ei ole
            virkamiehelle vastainen toimi
      (Henkilöstösääntöjen 25 artiklan 2, 45, 90 ja 91 kohta)
      Ylennyskomitean tekemä ehdotus komission sisäisellä määräyksellä käyttöön otetun ylennysjärjestelmän eri ryhmien etusijapisteiden
         myöntämiseksi ei ole asianomaiselle vastainen toimi. Ylennyskomiteoilla ei näet ole toimivaltaa tehdä päätöksiä etusijapisteiden
         myöntämisestä. Vaikka henkilöstösääntöjen 25 artiklan toisen kohdan nojalla kaikki asianomaiselle vastaiset päätökset on perusteltava,
         tämä ei sen vuoksi päde tällaiseen ylennyskomitean ehdotukseen ylentämättä jätetyn virkamiehen osalta.
      
      (ks. 50 kohta)